তেলেঙ্গানায় মর্মান্তিক ঘটনা! তদন্তে পুলিশ

ওয়েব ডেস্ক : মর্মান্তিক দুর্ঘটনা তেলেঙ্গানায় (Telangana)। গ্যাস সিলিন্ডার ফেটে মৃত্যু (Death) হল বেশ কয়েকজনের। তাদের মধ্যে শিশুও রয়েছে বলে জানা যাচ্ছে। এই ঘটনায় তীব্র চাঞ্চল্য ছড়িয়ে পড়েছে এলাকায়। কী করে সিলিন্ডারে এমন বিস্ফোরণের ঘটনা ঘটে গেল? তা নিয়ে ইতিমধ্যে তদন্ত শুরু করেছে পুলিশ (Police)।

জানা যাচ্ছে, তেলেঙ্গানার (Telangana) সিরমাউর জেলার ঘানদুরি গ্রামে গভীর রাতে এই বিস্ফোরণের ঘটনা ঘটে। এই বিস্ফোরণের জেরে তিন শিশু সহ ৬ জনের মৃত্যু হয়েছে বলে খবর। এই বিস্ফোরণের কারণে আশেপাশের কয়েয়কটি বাড়িতে সেই আগুন ছড়িয়ে বলে খবর। তার মধ্যে আটকে পড়েই শ্বাসরুদ্ধ ও অগ্নিদগ্ধ হয়ে এই মৃত্যুর ঘটনাগুলি ঘটেছে বলে সূত্রের খবর।

আরও খবর : NIA- এর নতুন ডিজি IPS রাকেশ আগরওয়াল

এই ঘটনার পরেই পুলিশ (Police) ও দমকলকে খবর দেন প্রতিবেশীরা। তবে উদ্ধারকারী দল ঘটনাস্থলে আসার আগেই একাধিক বাড়ি চলে গিয়েছিল আগুনের কবলে। ঘটনায় এক ব্যক্তিকে আহত অবস্থায় উদ্ধার করা গিয়েছে বলে খবর। পুলিশের প্রাথমিক অনুমান, সিলিন্ডার থেকেই এই বিস্ফোরণের ঘটনা ঘটেছে। এই দুর্ঘটনায় যাঁদের মৃত্যু হয়েছে তাঁরা হলেন, নরেশ কুমার (৫০)। তাঁর স্ত্রী তৃপ্তি (৪৪), কবিতা (৩৬), কির্তীকা (১৩) সারিকা (১৩) ও কার্তিক (৩)।

উল্লেখ্য, এই সময় ওই গ্রামে চলছে মাঘি উৎসব। সেই কারণে ওই বাড়িতে অনেক আত্মীয়রা এসেছিলেন বলে জানা গিয়েছে। তবে অগ্নিকাণ্ডের জেরে বাকিরা পালাতে সক্ষম হলেও, ৬ জনের মর্মান্তিক পরিণতি ঘটে। এই গোটা ঘটনার তদন্ত শুরু করেছে পুলিশ।